เเฟนปจด.ล่าสุดวันที่25ม.ค. มีพสพ.วันที่12กพ.ไม่ป้องกันหลั่งนอกหมด กินยาภายใน5ชม.ของวันนั้น มีเลือดออกวันที่19 กพ.ประมาณ6วัน คล้ายปจด.เเต่ไม่มีอาการปวดเหมือนปจด. จนวันนี้ตรวจครรภ์ขึ้นขีดเดียว เมื่อไหร่ปจด.จะมาละจะทัองมั้ยครับ
สวัสดีค่ะ การมีเพศสัมพันธ์หลั่งนอกนั้น ยังทำให้มีโอกาสตั้งครรภ์ได้มากถึงประมาณ 4-20% จึงไม่ควรใช้วิธีการดังกล่าวเพื่อคุมกำเนิดดังนั้นกรณีนี้มีข้อบ่งชี้การใช้ยาคุมฉุกเฉิน โดยยาคุมฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้โดยหากประจำเดือนมาคลาดเคลื่อนไปนั้น ไม่ควรคลาดเคลื่อนเกินไปจาก 7 วันจากที่ควรจะเป็น หรือไม่เกิน 35 วันจากรอบก่อนค่ะ หากมาช้ากว่านี้ถือว่าช้า ควรจะต้องยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพอีกครั้ง หากรอบเดือนยังไม่มา